CELEX: 62010TA0373
Language: da
Date: 2013-09-16 00:00:00
Title: Forenede sager T-373/10, T-374/10, T-382/10 og T-402/10: Rettens dom af 16. september 2013 — Villeroy & Boch Austria m.fl. mod Kommissionen (Konkurrence — karteller — belgiske, tyske, franske, italienske, nederlandske og østrigske markeder for badeværelsesudstyr og -inventar — afgørelse, der fastslår en overtrædelse af artikel 101 TEUF og EØS-aftalens artikel 53 — koordinering af prisforhøjelser og udveksling af følsomme kommercielle oplysninger — samlet overtrædelse — tilregnelse af den ulovlige adfærd — bevis — bøder — retningslinjer for beregningen af bøder af 2006 — forbud mod tilbagevirkende kraft — rimelig frist)

9.11.2013   
            
            
               DA
            
            
               Den Europæiske Unions Tidende
            
            
               C 325/24
            
         Rettens dom af 16. september 2013 — Villeroy & Boch Austria m.fl. mod Kommissionen
   (Forenede sager T-373/10, T-374/10, T-382/10 og T-402/10) (1)
   
   (Konkurrence - karteller - belgiske, tyske, franske, italienske, nederlandske og østrigske markeder for badeværelsesudstyr og -inventar - afgørelse, der fastslår en overtrædelse af artikel 101 TEUF og EØS-aftalens artikel 53 - koordinering af prisforhøjelser og udveksling af følsomme kommercielle oplysninger - samlet overtrædelse - tilregnelse af den ulovlige adfærd - bevis - bøder - retningslinjer for beregningen af bøder af 2006 - forbud mod tilbagevirkende kraft - rimelig frist)
   2013/C 325/40
   Processprog: tysk, fransk og nederlandsk
   
      Parter
   
   
      Sagsøgere: Villeroy & Boch Austria GmbH (Mondsee, Østrig) (ved advokaterne A. Reidlinger, S. Dethof, M. Klusmann og K. Blau-Hansen) (sag T-373/10), Villeroy & Boch AG (Mettlach,Tyskland) (ved advokat M. Klusmann og professor S. Thomas) (sag T-374/10), Villeroy et Boch SAS (Paris, Frankrig) (ved advokaterne J. Philippe og K. Blau-Hansen og solicitor A. Villette) (sag T-382/10) og Villeroy & Boch — Belgium (Bruxelles, Belgien) (ved advokaterne O. Brouwer, J. Blockx og N. Lorjé) (sag T-402/10)
   
      Sagsøgt: Europa-Kommissionen (i sag T-373/10, først ved F. Castillo de la Torre, R. Sauer, F. Ronkes Agerbeek og A. Antoniadis, derefter ved F. Castillo de la Torre, R. Sauer og F. Ronkes Agerbeek, som befuldmægtigede, bistået af advokaterne G. van der Wal og M. van Heezik) (i sag T-374/10, A. Antoniadis, R. Sauer og F. Ronkes Agerbeek) (i sag T-382/10, F. Castillo de la Torre, F. Ronkes Agerbeek og N. von Lingen, som befuldmægtigede, bistået af G. van der Wal og M. van Heezik) og (i sag T-402/10, F. Castillo de la Torre og F. Ronkes Agerbeek, bistået af G. van der Wal og M. van Heezik)
   
      Sagens genstand
   
   Principalt en påstand om annullation af Kommissionens afgørelse K(2010) 4185 endelig af 23. juni 2010 om en procedure i henhold til artikel 101 TEUF og EØS-aftalens artikel 53 (sag COMP/39.092 — Badeværelsesudstyr og -inventar), for så vidt som den vedrører sagsøgerne, og subsidiært en påstand om nedsættelse af den bøde, sagsøgerne er blevet pålagt
   
      Konklusion
   
   
               1)
            
            
               Europa-Kommissionen frifindes i sagerne T-373/10, T-382/10 og T 402/10.
            
         
               2)
            
            
               I sag T-374/10 annulleres artikel 1, stk. 7, i Kommissionens afgørelse K(2010) 4185 endelig af 23. juni 2010 om en procedure i henhold til artikel 101 TEUF og EØS-aftalens artikel 53 (sag COMP/39.092 — Badeværelsesudstyr og -inventar), for så vidt som det deri fastslås, at Villeroy & Boch AG har deltaget i et kartel i sektoren for badeværelsesudstyr og — inventar i Belgien, i Frankrig, i Italien, i Nederlandene og i Østrig før den 12. oktober 1994.
            
         
               3)
            
            
               I sag T-374/10 frifindes Kommissionen i øvrigt.
            
         
               4)
            
            
               Villeroy & Boch Austria GmbH, Villeroy et Boch SAS og Villeroy & Boch — Belgium bærer deres egne omkostninger og betaler Kommissionens omkostninger i sag T-373/10, T-382/10 og T-402/10.
            
         
               5)
            
            
               Villeroy & Boch AG bærer syv ottendedele af sine egne omkostninger og betaler syv ottendedele af Kommissionens omkostninger i sag T-374/10.
            
         
               6)
            
            
               Kommissionen bærer én ottendedel af sine egne omkostninger og betaler én ottendedel af Villeroy & Boch AG’s omkostninger i sag T-374/10.
            
         
      (1)  EUT C 301 af 6.11.2010.